క్షుద్ర రాజకీయాలు మానుకో! | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, July 16, 2020 23:07
గుంటూరు, ఏప్రిల్ 13: పనీపాటా లేని మాజీ మంత్రి దేవినేని ఉమామహేశ్వరరావు వైసీపీ ప్రభుత్వాన్ని, సీఎం జగన్‌ను అనుచితంగా విమర్శిస్తున్నారని మైలవరం ఎమ్మెల్యే వసంత కృష్ణప్రసాద్ ధ్వజమెత్తారు. ఇప్పటికైనా దేవినేని క్షుద్ర రాజకీయాలు మానుకోవాలని హితవు పలికారు. సోమవారం తాడేపల్లిలోని వైసీపీ కేంద్ర కార్యాలయంలో ఏర్పాటు చేసిన విలేఖరుల సమావేశంలో ఆయన మాట్లాడారు. ప్రస్తుత విపత్కర పరిస్థితుల్లో తెలుగుదేశం పార్టీ నుండి, ఆ నేతల నుండి నిర్మాణాత్మకంగా కనీసం ఒక్క సూచన, ఒక్క సలహా కూడా రాలేదన్నారు. రాష్ట్రంలో కరోనా కట్టడికి ముఖ్యమంత్రి వైఎస్ జగన్మోహనరెడ్డి అన్నిరకాల చర్యలు తీసుకున్నారన్నారు. ఇదే విషయమై జాతీయ స్థాయి మీడియా సైతం ప్రస్తావించిందన్నారు. నిత్యావసర వస్తువులు, సరుకులు, కూరగాయలు, అవసరమైన అన్నింటినీ పేదలకు అందిస్తున్నామని తెలిపారు. అయితే ఇవేమీ కనపడని దేవినేని ఉమా వంటి నేతలు రాజకీయ నిరుద్యోగులుగా మారి ప్రభుత్వంపై పదేపదే కువిమర్శలు చేస్తున్నారన్నారు. పేదలకు సహాయం చేయదలచుకుంటే రేషన్ షాపుల వద్ద ప్రజలను ఆదుకునేలా వారి కార్యకర్తలను నియమించాలని సూచించారు. ఎదుటివారిని విమర్శించేటప్పుడు వారి లోతుపాతులు తెలుసుకోవాలన్నారు. మంత్రుల శాఖల కేటాయింపుపై ప్రశ్నించే టీడీపీ నేతలు లోకేష్‌కు ఏ అర్హత ఉందని ఐటీ, పంచాయతీ శాఖల మంత్రిగా నాడు నియమించారని వసంత ప్రశ్నించారు.
kshudra rajakeeyaalu manuko! | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, July 16, 2020 23:07
gunturu, epril 13: panipata laeni maji mantri devineni umaamaheshwararao vicp prabhutvaanni, cm jagannu anuchitamgaa vimarsistunnaarani mailavaram emmelye vasanta krishnaprasad dhvajamettaaru. ippatikaina devineni kshudra rajakeeyaalu maanukovaalani hitavu palikaaru. somavaram taadepalliloni vicp kendra kaaryaalayamlo erpaatu chesina vilekharula samavesamlo aayana matladaru. prastuta vipatkara paristhitullo telugudesam party nundi, aa nethala nundi nirmaanaatmakamgaa kaneesam okka suuchana, okka salaha kuudaa raaledannaaru. rashtramlo karona kattadiki mukhyamantri vis jaganmohanareddy annirakaala charyalu teesukunnaarannaaru. ide vishayamai jaateeya sthaayi media saitam prastaavinchindannaara. nityavasara vastuvulu, sarukulu, kuuragaayalu, avasaramaina annintinii pedalaku andistunnamani telipaaru. ayithe ivemi kanapadani devineni umaa vanti nethalu rajakeeya nirudyogulugaa maari prabhutvampai padepade kuvimarsalu chestunnarannaru. pedalaku sahayam cheyadalachukunte reshan shapula vadda prajalanu aadukunela vaari kaaryakartalanu niyaminchaalani suuchimchaaru. edutivaarini vimarsinchetappudu vaari lothupaatulu telusukovaalannaaru. mantrula saakhala ketayimpupai prasninche tdp nethalu lokesheku e arhata undani it, panchaayatii saakhala mantrigaa naadu niyaminchaarani vasanta prasninchaaru.